title: Регламент за изпълнение (ЕС) 2018/1851 на Комисията от 21 ноември 2018 година за вписване на наименование в регистъра на защитените наименования за произход и защитените географски указания („Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (ЗГУ)

text:
                  28.11.2018

                  BG

                  Официален вестник на Европейския съюз

                  L 302/5

         РЕГЛАМЕНТ ЗА ИЗПЪЛНЕНИЕ (ЕС) 2018/1851 НА КОМИСИЯТА
         от 21 ноември 2018 година
         за вписване на наименование в регистъра на защитените наименования за произход и защитените географски указания („Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (ЗГУ)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 15, параграф 1 и член 52, параграф 2 от него,
         като има предвид, че:

                     (1)

                     В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“, подадено от Германия, бе публикувано в Официален вестник на Европейския съюз (2).

                     (2)

                     Тъй като Комисията не получи никакви възражения по член 51 от Регламент (ЕС) № 1151/2012, наименованието следва да се регистрира.

                     (3)

                     С електронни съобщения, получени на 19 април 2018 г. и 21 юни 2018 г., немските власти уведомиха Комисията, че в рамките на националната процедура за предявяване на възражения е било заявено, че регистрацията на наименованието „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ би застрашила съществуването на напълно идентично наименование и че продукти с това наименование са били законно предлагани на пазара в продължение на повече от пет години преди датата на публикацията, предвидена в член 50, параграф 2, буква а) от Регламент (ЕС) № 1151/2012. Затова немските власти поискаха по силата на член 15, параграф 1 от посочения регламент да се предостави преходен период до 31 декември 2020 г. на производителя „Kalfany Süße Werbung GmbH & Co.KG, D-79336 Herbolzheim“, който е разположен извън определения географски район на наименованието „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ и който законно и непрекъснато е предлагал на пазара продуктa с търговското наименование „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ в продължение на повече от пет години.

                     (4)

                     Тъй като предприятието „Kalfany Süße Werbung GmbH & Co.KG, D-79336 Herbolzheim“ отговаря на условията, предвидени в член 15, параграф 1 от Регламент (ЕС) № 1151/2012 за предоставяне на преходен период за законно използване на търговското наименование след неговата регистрация, на предприятието следва да се предостави преходен период до 31 декември 2020 г., през който да му бъде разрешено да използва наименованието „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“.

                     (5)

                     Мерките, предвидени в настоящия регламент, са в съответствие със становището на Комитета по качеството на селскостопанските продукти,

               ПРИЕ НАСТОЯЩИЯ РЕГЛАМЕНТ:

            Член 1
            Регистрира се наименованието „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (ЗГУ).
            Наименованието по първа алинея се използва за обозначаване на продукт от клас 2.3. Хляб, хлебни изделия, сладкарски и захарни изделия, бисквити и други печива от приложение XI към Регламент за изпълнение (ЕС) № 668/2014 на Комисията (3).

            Член 2
            Разрешава се на производителя „Kalfany Süße Werbung GmbH & Co.KG, D-79336 Herbolzheim“ да продължи да използва регистрираното наименование „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (ЗГУ) до 31 декември 2020 г.

            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 ноември 2018 година.

                  За Комисията,

                  от името на председателя,

               Phil HOGAN

                  Член на Комисията

            (1)  ОВ L 343, 14.12.2012 г., стр. 1.

            (2)  ОВ C 96, 14.3.2018 г., стр. 38.

            (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2017/2328 на Комисията от 14 декември 2017 година за предоставяне на правната закрила, предвидена в член 99 от Регламент (ЕС) № 1308/2013 на Европейския парламент и на Съвета, на наименованието „Skalický rubín“ (ЗНП)

text:
               15.12.2017

               BG

               Официален вестник на Европейския съюз

               L 333/28

         РЕГЛАМЕНТ ЗА ИЗПЪЛНЕНИЕ (ЕС) 2017/2328 НА КОМИСИЯТА
   от 14 декември 2017 година
   за предоставяне на правната закрила, предвидена в член 99 от Регламент (ЕС) № 1308/2013 на Европейския парламент и на Съвета, на наименованието „Skalický rubín“ (ЗНП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 99 от него,
   като има предвид, че:

               (1)

               В съответствие с член 97, параграфи 2 и 3 от Регламент (ЕС) № 1308/2013 заявката на Словакия за регистрация на наименованието „Skalický rubín“ бе разгледана от Комисията и впоследствие бе публикувана в Официален вестник на Европейския съюз.
                   (2)

               (2)

               Комисията не получи възражения по член 98 от Регламент (ЕС) № 1308/2013.

               (3)

               В съответствие с член 99 от Регламент (ЕС) № 1308/2013 следва да бъде предоставена правна закрила на наименованието „Skalický rubín“ и то да бъде вписано в регистъра, посочен в член 104 от същия регламент.

               (4)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Предоставя се правна закрила на наименованието „Skalický rubín“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 декември 2017 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  ОВ C 224, 13.7.2017 г., стр. 9.


title: Регламент за изпълнение (ЕС) 2017/2331 на Комисията от 14 декември 2017 година за предоставяне на правната закрила, предвидена в член 99 от Регламент (ЕС) № 1308/2013 на Европейския парламент и на Съвета, на наименованието „La Clape“ (ЗНП)

text:
               15.12.2017

               BG

               Официален вестник на Европейския съюз

               L 333/45

         РЕГЛАМЕНТ ЗА ИЗПЪЛНЕНИЕ (ЕС) 2017/2331 НА КОМИСИЯТА
   от 14 декември 2017 година
   за предоставяне на правната закрила, предвидена в член 99 от Регламент (ЕС) № 1308/2013 на Европейския парламент и на Съвета, на наименованието „La Clape“ (ЗНП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 99 от него,
   като има предвид, че:

               (1)

               В съответствие с член 97, параграфи 2 и 3 от Регламент (ЕС) № 1308/2013 заявката на Франция за регистрация на наименованието „La Clape“ беше разгледана от Комисията и впоследствие беше публикувана в Официален вестник на Европейския съюз.
                   (2)

               (2)

               Комисията не получи възражения по член 98 от Регламент (ЕС) № 1308/2013.

               (3)

               В съответствие с член 99 от Регламент (ЕС) № 1308/2013 следва да бъде предоставена правна закрила на наименованието „La Clape“ и то да бъде вписано в регистъра, посочен в член 104 от същия регламент.

               (4)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Предоставя се правна закрила на наименованието „La Clape“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 декември 2017 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  ОВ C 259, 9.8.2017 г., стр. 3.


title: Регламент за изпълнение (ЕС) 2017/2323 на Комисията от 17 ноември 2017 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [„Ternasco de Aragón“ (ЗГУ)]

text:
               15.12.2017

               BG

               Официален вестник на Европейския съюз

               L 333/8

         РЕГЛАМЕНТ ЗА ИЗПЪЛНЕНИЕ (ЕС) 2017/2323 НА КОМИСИЯТА
   от 17 ноември 2017 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [„Ternasco de Aragón“ (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Испания за одобрение на изменение в спецификацията на защитеното географско указание „Ternasco de Aragón“, регистрирано по силата на Регламент (ЕО) № 1107/96 на Комисията (2), изменен с Регламент (EC) № 583/2013 на Комисията (3).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз.
                   (4)

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз. на изменението в спецификацията на наименованието „Ternasco de Aragón“ (ЗГУ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 ноември 2017 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 1107/96 на Комисията от 12 юни 1996 г. относно регистриране на географски указания и наименования за произход по процедурата, предвидена в член 17 на Регламент (ЕИО) № 2081/92 на Съвета (ОВ L 148, 21.6.1996 г., стр. 1)

      (3)  Регламент за изпълнение (ЕС) 583/2013 на Комисията от 18 юни 2013 г. за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Ternasco de Aragón (ЗГУ)] (ОВ L 169, 21.6.2013 г., стр. 37).

      (4)  ОВ C 250, 1.8.2017 г., стр. 24.


title: Регламент за изпълнение (ЕС) 2018/413 на Съвета от 16 март 2018 година за прилагане на член 12 от Регламент (ЕС) № 356/2010 за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия

text:
               19.3.2018

               BG

               Официален вестник на Европейския съюз

               L 75/1

         РЕГЛАМЕНТ ЗА ИЗПЪЛНЕНИЕ (ЕС) 2018/413 НА СЪВЕТА
   от 16 март 2018 година
   за прилагане на член 12 от Регламент (ЕС) № 356/2010 за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 356/2010 на Съвета от 26 април 2010 г. за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия (1), и по-специално член 12 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 26 април 2010 г. Съветът прие Регламент (ЕС) № 356/2010.

               (2)

               На 8 март 2018 г. комитетът към Съвета за сигурност на ООН (СС на ООН), създаден съгласно резолюции 751 (1992) и 1907 (2009) на СС на ООН, добави две лица в списъка на лицата и образуванията, подлежащи на ограничителни мерки.

               (3)

               Поради това приложение I към Регламент (ЕС) № 356/2010 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 356/2010 се изменя съгласно предвиденото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 март 2018 година.

            За Съвета

            Председател

         Е. ЗАХАРИЕВА

      (1)  ОВ L 105, 27.4.2010 г., стр. 1.

      ПРИЛОЖЕНИЕ
      В списъка, съдържащ се в приложение I към Регламент (ЕС) № 356/2010, се добавят посочените по-долу лица:
      I.   Лица

                  16.

                  Ahmad Iman Ali (иок: a) Sheikh Ahmed Iman Ali; б) Shaykh Ahmad Iman Ali; в) Ahmed Iman Ali; г) Abu Zinira)
                  Дата на раждане: а) около 1973 г.; б) около 1974 г.
                  Месторождение: Кения
                  Гражданство: Кения
                  Дата на посочване от ООН: 8 март 2018 г.
                  Други сведения: Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/
                  Ahmad Iman Ali е включен в списъка на 8 март 2018 г. съгласно Резолюция 1844 (2008) на Съвета за сигурност на ООН. Ahmad Iman Ali е виден командващ на Аш-Шабаб в Кения и е ръководител на групата в Кения от 2012 г. Той е ръководещ операциите на кенийския клон на групата и редовно извършва операции, насочени срещу кенийските военни части на AMISOM в Сомалия, като нападението през януари 2016 г. срещу кенийските военни части на AMISOM в El-Adde, Сомалия. Ali отговаря и за пропагандата на Аш-Шабаб, насочена срещу правителството и цивилното население на Кения, като например видео клипа от юли 2017 г., в който той отправя заплахи към мюсюлманите, служещи в кенийските сили за сигурност. В допълнение към тези дейности, в рамките на Аш-Шабаб Ali се е занимавал с набиране на членове за организацията, най-вече измежду бедни младежи от бедните квартали на Найроби, както и с набиране на средства за Аш-Шабаб, като за целта е използвал джамии. Крайната му цел е дестабилизирането на Кения посредством отправянето на заплахи, планирането и извършването на нападения, както и чрез насърчаването на младежи мюсюлмани да участват в борбата срещу кенийските сили за сигурност.

                  17.

                  Abdifatah Abubakar Abdi (иок: Musa Muhajir)
                  Дата на раждане: 15 април 1982 г.
                  Месторождение: Сомалия
                  Гражданство: Сомалия
                  Адрес: а) Сомалия; б) Момбаса, Кения
                  Дата на посочване от ООН: 08 март 2018 г.
                  Други сведения: Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/
                  Abdifatah Abubakar Abdi е включен в списъка на 8 март 2018 г. съгласно Резолюция 1844 (2008) на Съвета за сигурност на ООН. През 2015 г. кенийското правителство включва Abdifatah Abubakar Abdi в списъка на издирваните терористи, за които е известно или се подозира, че членуват в Аш-Шабаб. Според доклади на кенийската полиция Abdi набира членове за Аш-Шабаб, които оказват подкрепа на тази организация – образувание, включено в списъка със санкции на Съвета за сигурност на ООН във връзка със Сомалия и Еритрея; той извършва тази дейност в Сомалия и участва в действия, застрашаващи мира, сигурността или стабилността на Сомалия. Сред набраните членове е имало три жени, арестувани от кенийската полиция при опит да преминат в Сомалия. Abdi се издирва във връзка с нападението от юни 2014 г. в Mpeketoni, Кения, при което загинаха много хора; за него се смята, че планира нови атаки. Въпреки че вниманието на Abdi е съсредоточено върху операции извън Сомалия, за него се смята, че пребивава в Сомалия и набира лица за Аш-Шабаб, които възнамеряват да преминат границата между Кения и Сомалия.


title: Регламент за изпълнение (ЕС) 2018/461 на Комисията от 20 март 2018 година за разрешаване на разширяването на употребата на богат на таксифолин екстракт като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП. )

text:
               21.3.2018

               BG

               Официален вестник на Европейския съюз

               L 78/7

         РЕГЛАМЕНТ ЗА ИЗПЪЛНЕНИЕ (ЕС) 2018/461 НА КОМИСИЯТА
   от 20 март 2018 година
   за разрешаване на разширяването на употребата на богат на таксифолин екстракт като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12 от него,
   като има предвид, че:

               (1)

               В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пускани на пазара в рамките на Съюза.

               (2)

               Регламент за изпълнение (ЕС) 2017/2470 на Комисията (2) беше приет в съответствие с член 8 от Регламент (ЕС) 2015/2283 и с него се изготвя списък на Съюза на разрешените нови храни.

               (3)

               В съответствие с член 12 от Регламент (ЕС) 2015/2283 Комисията представя проект на акт за изпълнение относно пускането на пазара на Съюза на нова храна и за актуализиране на списъка на Съюза.

               (4)

               На 23 август 2010 г. дружеството Ametis JSC подаде до компетентния орган на Обединеното кралство заявление за пускането на пазара на Съюза на богат на таксифолин екстракт, получен от дървесината на даурска лиственица (Larix gmelinii (Rupr.) Rupr), като нова хранителна съставка по смисъла на член 1, параграф 2, буква д) от Регламент (ЕО) № 258/97 на Европейския парламент и на Съвета (3). В заявлението се изисква богатият на таксифолин екстракт да се използва в хранителни добавки за лица над четиринадесет години, както и в безалкохолни напитки, кисело мляко и шоколадови сладкарски изделия за населението като цяло, без кърмачета, малки деца и деца под 9 години.

               (5)

               На 13 декември 2016 г. ЕОБХ прие „Научно становище относно безопасността на богатия на таксифолин екстракт като нова храна в съответствие с Регламент (ЕО) № 258/97“ (4). В становището си той стигна до заключението, че богатият на таксифолин екстракт е безопасен при предложените видове и нива на употреба.

               (6)

               С Решение за изпълнение (ЕС) 2017/2079 на Комисията (5) се разрешава — в съответствие с Регламент (ЕО) № 258/97 — пускането на пазара на богат на таксифолин екстракт, получен от дървесината на даурска лиственица (Larix gmelinii (Rupr.) Rupr) като нова храна, която се използва в хранителни добавки, предназначени за населението като цяло, с изключение на кърмачета, малки деца, деца и юноши на възраст под 14 години.

               (7)

               С настоящия регламент за изпълнение се разглежда въпросът за останалите видове и нива на употреба, за които от заявителя бе поискано разрешение. Комисията предприе извършването на по-задълбочена оценка, преди да вземе окончателно решение относно това какъв да бъде пълният обхват на заявлението, за да се гарантира, че богатият на таксифолин екстракт е безопасен и когато се консумира и под форма, различна от хранителни добавки, от кърмачета, малки деца и деца под 9 години.

               (8)

               На 3 май 2017 г. заявителят бе уведомен за допълнителното искане на Комисията към ЕОБХ и изрази съгласие с него. По този повод заявителят се поинтересува дали има възможност за по-нататъшно разширяване на обхвата на употребата и на условията за употреба на богатия на таксифолин екстракт, за да се включи и употреба като нова храна в млечни продукти за населението като цяло, а така също и включването в информацията за спецификациите за новата храна на химичното наименование, което не е било отбелязано в първоначалното заявление, но е било включено в становището на ЕОБХ от 2016 г. За целите на това разширяване на обхвата на употребата заявителят предостави на ЕОБХ допълнителна информация.

               (9)

               На 28 юни 2017 г. Комисията се консултира с ЕОБХ, като го прикани да направи допълнителна оценка на безопасността за богатия на таксифолин екстракт в безалкохолни напитки, шоколадови сладкарски изделия и млечни продукти за всички групи от населението.

               (10)

               В съответствие с член 35, параграф 1 от Регламент (ЕС) 2015/2283 всяко заявление за пускане на нова храна на пазара в рамките на Съюза, подадено до държава членка в съответствие с член 4 от Регламент (ЕО) № 258/97 и по което не е взето окончателно решение преди 1 януари 2018 г., се разглежда като заявление, подадено съгласно Регламент (ЕС) 2015/2283.

               (11)

               На 25 октомври 2017 г. ЕОБХ прие „Научно становище относно безопасността на богат на таксифолин екстракт“ (6). Въпреки че посоченото становище е изготвено и прието от ЕОБХ съгласно Регламент (ЕО) № 258/97, то е в съответствие с изискванията на член 11 от Регламент (ЕС) 2015/2283.

               (12)

               В становището се излагат достатъчно аргументи в полза на това, че богатият на таксифолин екстракт, използван като съставка в безалкохолни напитки, млечни продукти и шоколадови сладкарски изделия, като се вземат предвид всички групи от населението като цяло, е в съответствие с член 12, параграф 1 от Регламент (ЕС) 2015/2283.

               (13)

               С Регламент (ЕС) № 1308/2013 на Европейския парламент и на Съвета (7) се определят изисквания по отношение на млякото и млечните продукти, които се прилагат за богат на таксифолин екстракт, когато той се използва като съставка в млечни продукти. В съответствие с приложение VII, част III, точка 2 богатият на таксифолин екстракт не може да се използва в млечни продукти, за да замества изцяло или частично някоя от млечните съставки. Поради това употребата на богатия на таксифолин екстракт като нова храна в млечни продукти следва да бъде съответно ограничена.

               (14)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   1.   Вписването в списъка на Съюза с разрешени нови храни, както е предвидено в член 8 от Регламент (ЕС) 2015/2283, което се отнася до веществото богат на таксифолин екстракт, се изменя, както е посочено в приложението към настоящия регламент.
   2.   Вписването в списъка на Съюза, посочено в параграф 1, включва условията за употреба и изискванията за етикетиране, определени в приложението към настоящия регламент.
   Член 2
   Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 март 2018 година.

            За Комисията

            Председател

         Jean-Claude JUNCKER

      (1)  ОВ L 327, 11.12.2015 г., стр. 1.

      (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).

      (3)  Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).

      (4)  EFSA Journal (Бюлетин на ЕОБХ), 2017; 15(2):4682

      (5)  Решение за изпълнение (ЕС) 2017/2079 на Комисията от 10 ноември 2017 г. за разрешаване на пускането на пазара на богат на таксифолин екстракт като нова хранителна съставка съгласно Регламент (ЕО) № 258/97 на Европейския парламент и на Съвета (ОВ L 295, 14.11.2017 г., стр. 81).

      (6)  EFSA Journal (Бюлетин на ЕОБХ), 2017; 15(11):5059.

      (7)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).

      ПРИЛОЖЕНИЕ
      Приложението към Регламент за изпълнение (ЕС) 2017/2470 се изменя, както следва:

                  1)

                  Вписването за богат на таксифолин екстракт в таблица 1 (Разрешени нови храни) се заменя със следното:

                              Разрешена нова храна

                              Условия, при които новата храна може да се употребява

                              Допълнителни специфични изисквания за етикетиране

                              Други изисквания

                              „Богат на таксифолин екстракт

                                 Посочена категория храни

                                 Максимални нива

                              Означението на новата храна при етикетиране на хранителните продукти, в които се съдържа, е „богат на таксифолин екстракт“.“

                              Кисело мляко обикновено/кисело мляко с плодове (*)

                              0,020 g/kg

                              Кефир (*)

                              0,008 g/kg

                              Мътеница (*)

                              0,005 g/kg

                              Мляко на прах (*)

                              0,052 g/kg

                              Сметана (*)

                              0,070 g/kg

                              Заквасена сметана (*)

                              0,050 g/kg

                              Сирене (*)

                              0,090 g/kg

                              Масло (*)

                              0,164 g/kg

                              Шоколадови сладкарски изделия

                              0,070 g/kg

                              Безалкохолни напитки

                              0,020 g/l

                              Хранителни добавки по смисъла на определението в Директива 2002/46/ЕО, предназначени за населението като цяло, с изключение на кърмачета, малки деца, деца и юноши на възраст под 14 години

                              100 mg/ден

                                          (*)

                                          Когато се използва в млечни продукти, богатият на таксифолин екстракт не може да заменя изцяло или частично нито една млечна съставка.

                  2)

                  Вписването на определението за богат на таксифолин екстракт в таблица 2 (Спецификации) се заменя със следното:

                              Разрешена нова храна

                              Спецификация:

                              „Богат на таксифолин екстракт

                                 Определение:

                              Химично наименование: [(2R,3R)-2-(3,4 дихидроксифенил)-3,5,7-трихидрокси-2,3-дихидрохромен-4-он, наричан също (+)-транс-(2R,3R)-дихидрокверцетин] и с не повече от 2 % от цис формата“


title: Регламент за изпълнение (ЕС) 2018/470 на Комисията от 21 март 2018 година относно подробни правила за максимално допустимата стойност на остатъчни количества, която трябва да бъде взета предвид за целите на контрола на храни, произведени от животни, които са били лекувани в ЕС съгласно член 11 от Директива 2001/82/ЕО (Текст от значение за ЕИП. )

text:
               22.3.2018

               BG

               Официален вестник на Европейския съюз

               L 79/16

         РЕГЛАМЕНТ ЗА ИЗПЪЛНЕНИЕ (ЕС) 2018/470 НА КОМИСИЯТА
   от 21 март 2018 година
   относно подробни правила за максимално допустимата стойност на остатъчни количества, която трябва да бъде взета предвид за целите на контрола на храни, произведени от животни, които са били лекувани в ЕС съгласно член 11 от Директива 2001/82/ЕО
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 23 от него,
   като има предвид, че:

               (1)

               В Регламент (ЕО) № 470/2009 се предвижда установяването на максимално допустими стойности на остатъчните количества (МДСОК) за фармакологичноактивни вещества, предназначени за употреба във ветеринарномедицински продукти в Съюза, които се прилагат за животни, отглеждани за производство на храни, и в биоциди, използвани в животновъдството.

               (2)

               В таблица 1 в приложението към Регламент (ЕС) № 37/2010 на Комисията (2) („таблица 1“) се определят фармакологичноактивните вещества и тяхната класификация по отношение на МДСОК в храни от животински произход. За някои вещества са установени различни МДСОК за различни видове или групи от видове, както и за различни прицелни тъкани на съответните видове или групи от видове.

               (3)

               В член 11 от Директива 2001/82/ЕО на Европейския парламент и на Съвета (3) се определят правила за лечението на животни, отглеждани за производство на храни, за чието състояние в дадена държава членка няма одобрен ветеринарномедицински продукт. По-конкретно съгласно параграф 2 от посочения член, тълкуван във връзка с член 29 от Регламент (ЕО) № 470/2009, за лечението на такива животни може да се използват лекарствени продукти, съдържащи фармакологичноактивни вещества, само ако съответните вещества са включени в таблица 1 от приложението към Регламент (ЕС) № 37/2010.

               (4)

               Комисията е длъжна да приеме подробни правила относно МДСОК, които трябва да се вземат предвид за целите на контрола на храни, произведени от животни, които са били лекувани съгласно член 11 от Директива 2001/82/ЕО. В таблица 1 от приложението към Регламент (ЕС) № 37/2010 на Комисията може да няма установени МДСОК за конкретни прицелни тъкани на видове животни, лекувани в ЕС съгласно член 11 от Директива 2001/82/ЕО. С цел да се осигури висока степен на защита на потребителите е необходимо да се определят конкретни правила за това кои МДСОК се прилагат в такива случаи. Правилата следва да бъдат съобразени с установените съгласно Регламент (ЕО) № 470/2009 МДСОК за различни видове животни и различни прицелни тъкани, чиято безопасност за потребителите е доказана чрез извършената оценка на риска. Прилагането на съществуващите МДСОК за комбинации от прицелни тъкани и видове, за които няма установени МДСОК, успоредно с прилагането на съответните карентни срокове или задължителните минимални карентни срокове, посочени в член 11, осигурява достатъчни гаранции за безопасността на потребителите.

               (5)

               С цел да се определят МДСОК за остатъчни количества от ветеринарномедицински продукти за видове животни, които не са посочени в таблица 1, при лечение съгласно член 11 от Директива 2001/82/ЕО е най-подходящо като референтна стойност да се използват МДСОК, установени в таблица 1 за видове със сходна анатомия и метаболизъм. С оглед на това видовете животни, отглеждани за производство на храни, следва да се разделят по групи, като се посочат съответните връзки помежду им в зависимост от различните анатомични и метаболитни взаимоотношения между тях.

               (6)

               С предимство се вземат предвид МДСОК, посочени в таблица 1 за същата прицелна тъкан от свързан или по-тясно свързан вид, а в краен случай се използва най-ниската МДСОК за която и да е прицелна тъкан от който и да е вид.

               (7)

               Ако в таблица 1 са определени ограничения относно прилагането на МДСОК за определени видове употреба, тези ограничения се прилагат и по отношение на възможни видове употреба при други видове животни и/или прицелни тъкани.

               (8)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   С настоящия регламент се определя максимално допустимата стойност на остатъчни количества, която трябва да бъде взета предвид за целите на контрола на храни, произведени от животни, които са били лекувани в ЕС съгласно член 11 от Директива 2001/82/ЕО.
   Член 2
   1.   За целите на настоящия регламент животните, отглеждани за производство на храни, се групират, както следва:

               а)

               преживни животни;

               б)

               непреживни бозайници;

               в)

               птици и щраусови птици;

               г)

               риби;

               д)

               пчели;

               е)

               ракообразни;

               ж)

               мекотели.

         2.   За целите на настоящия регламент видовете животни се считат за свързани или по-тясно свързани помежду си, както следва:

               а)

               видовете животни, спадащи към една и съща група съгласно параграф 1, се считат за свързани видове;

               б)

               в групата „преживни животни“ видовете овце и кози се считат за по-тясно свързани помежду си, отколкото с видовете едър рогат добитък, а видовете едър рогат добитък се считат за по-тясно свързани помежду си, отколкото с видовете овце или с видовете кози;

               в)

               видовете от семейство Equidae и зайците се считат за свързани в еднаква степен с непреживните бозайници и с преживните животни. Счита се обаче, че преживните животни не са свързани нито със семейство Equidae, нито със зайците.

         3.   За целите на настоящия регламент различните прицелни тъкани се приравняват, както следва:

               а)

               прицелната тъкан „кожа и мазнина“ при видовете свине и птици се приравнява с прицелната тъкан „мазнина“ при другите видове животни, и обратно;

               б)

               прицелната тъкан „кожа и мускули“ при рибите се приравнява с прицелната тъкан „мускули“ при другите видове животни, и обратно;

               в)

               ядивните части от ракообразни и мекотели се приравняват с прицелната тъкан „мускули“ при другите видове животни.

         Член 3
   За фармакологичноактивните вещества, включени в таблица 1 от приложението към Регламент (ЕС) № 37/2010 („таблица 1“), за които са установени поне една МДСОК или временна МДСОК, за целите на контрола на прицелни тъкани от вид животно, лекувано в ЕС съгласно член 11 от Директива 2001/82/ЕО („лекувания вид“), се взема предвид следната МДСОК:

               а)

               ако в таблица 1 е установена поне една МДСОК за съответната прицелна тъкан във вид, свързан с лекувания вид:

                           1)

                           за целите на контрола трябва да се вземе предвид най-ниската от всички МДСОК, установени в таблица 1 за съответната прицелна тъкан за видовете, свързани с лекувания вид;

                           2)

                           ако обаче лекуваният вид е посочен в член 2, параграф 2, буква б) от настоящия регламент и в таблица 1 са установени МДСОК за съответната прицелна тъкан за видове, по-тясно свързани с лекувания вид, за целите на контрола трябва да се вземе предвид най-ниската установена МДСОК за съответната прицелна тъкан в посочените по-тясно свързани видове;

               б)

               ако не се прилага буква а), за целите на контрола трябва да се вземе предвид най-ниската от всички МДСОК, установени в таблица 1 за съответната прицелна тъкан за видовете, които не са свързани с лекувания вид;

               в)

               ако МДСОК, която трябва да се вземе предвид за целите на контрола, не може да бъде получена нито съгласно посоченото в буква а), нито съгласно посоченото в буква б), за целите на контрола се взема предвид най-ниската от всички МДСОК, установени в таблица 1 за други прицелни тъкани от който и да е вид животно;

               г)

               ако в таблица 1 са определени ограничения относно прилагането на МДСОК за определени видове употреба, същите ограничения се прилагат и когато МДСОК съгласно член 3, букви а), б) и в) се взема предвид за възможни видове употреба при други видове животни и/или прицелни тъкани.

         Член 4
   За фармакологичноактивни вещества, включени в таблица 1 от приложението към Регламент (ЕС) № 37/2010, за които не се изисква МДСОК, в съответствие с член 14, параграф 5 от Регламент (ЕО) № 470/2009 за целите на контрола не се изисква МДСОК за нито една прицелна тъкан от видове животни, лекувани в ЕС съгласно член 11 от Директива 2001/82/ЕО, при условие че са спазени ограниченията, определени в таблица 1.
   Член 5
   За подложените на контрол продукти се прилагат посочените МДСОК в таблица 1 от приложението към Регламент (ЕС) № 37/2010, приложими към момента, когато храните от животински произход са били пуснати на пазара.
   Член 6
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 март 2018 година.

            За Комисията

            Председател

         Jean-Claude JUNCKER

      (1)  ОВ L 152, 16.6.2009 г., стр. 11.

      (2)  Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).

      (3)  Директива 2001/82/ЕО на Европейския парламент и на Съвета от 6 ноември 2001 г. относно кодекса на Общността за ветеринарните лекарствени продукти (ОВ L 311, 28.11.2001 г., стр. 1).


title: Регламент за изпълнение (ЕС) 2018/468 на Съвета от 21 март 2018 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2017/1420

text:
               22.3.2018

               BG

               Официален вестник на Европейския съюз

               L 79/7

         РЕГЛАМЕНТ ЗА ИЗПЪЛНЕНИЕ (ЕС) 2018/468 НА СЪВЕТА
   от 21 март 2018 година
   за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2017/1420
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2580/2001 на Съвета от 27 декември 2001 г. относно специалните ограничителни мерки за борба с тероризма, насочени срещу определени лица и образувания (1), и по-специално член 2, параграф 3 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 4 август 2017 г. Съветът прие Регламент за изпълнение (ЕС) 2017/1420 (2) за прилагане на член 2, параграф 3 от Регламент (ЕО) № 2580/2001, с който се актуализира списъкът на лицата, групите и образуванията, по отношение на които се прилага Регламент (ЕО) № 2580/2001 („списъкът“).

               (2)

               Съветът представи на всички лица, групи и образувания изложение на основанията за включването им в списъка в случаите, в които това беше осъществимо на практика.

               (3)

               С известие, публикувано в Официален вестник на Европейския съюз, Съветът информира лицата, групите и образуванията в списъка, че е решил те да продължат да бъдат включени в него. Съветът информира също така засегнатите лица, групи и образувания за възможността да поискат да им бъдат изложени основанията на Съвета за включването им в списъка, в случай че подобно изложение още не им е било предоставено.

               (4)

               Съветът направи преглед на списъка в съответствие с изискванията на член 2, параграф 3 от Регламент (ЕО) № 2580/2001. При този преглед Съветът взе предвид възраженията, представени му от засегнатите, както и актуализираната информация, получена от компетентните национални органи относно статуса на включените в списъка лица и образувания на национално равнище.

               (5)

               Съветът се увери, че компетентните органи, посочени в член 1, параграф 4 от Обща позиция 2001/931/ОВППС (3), са взели решения по отношение на всички лица, групи и образувания в списъка, които са участвали в терористични действия по смисъла на член 1, параграфи 2 и 3 от Обща позиция 2001/931/ОВППС. Освен това Съветът стигна до заключението, че за лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва да продължат да се прилагат специалните ограничителни мерки, предвидени в Регламент (ЕО) № 2580/2001.

               (6)

               Списъкът следва да бъде съответно актуализиран и Регламент за изпълнение (ЕС) 2017/1420 следва да бъде отменен,

         ПРИЕ НАСТОЯЩИЯ РЕГЛАМЕНТ:
   Член 1
   Списъкът, предвиден в член 2, параграф 3 от Регламент (ЕО) № 2580/2001, се съдържа в приложението към настоящия регламент.
   Член 2
   Регламент за изпълнение (ЕС) 2017/1420 се отменя.
   Член 3
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 март 2018 година.

            За Съвета

            Председател

         Е. ЗАХАРИЕВА

      (1)  ОВ L 344, 28.12.2001 г., стр. 70.

      (2)  Регламент за изпълнение (ЕС) 2017/1420 на Съвета от 4 август 2017 г. за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2017/150 (ОВ L 204, 5.8.2017 г., стр. 3).

      (3)  Обща позиция 2001/931/ОВППС на Съвета от 27 декември 2001 г. за прилагането на специални мерки за борба с тероризма (ОВ L 344, 28.12.2001 г., стр. 93).

      ПРИЛОЖЕНИЕ

         СПИСЪК НА ЛИЦАТА, ГРУПИТЕ И ОБРАЗУВАНИЯТА, ПОСОЧЕНИ В ЧЛЕН 1

      I.   ЛИЦА

                  1.

                  ABDOLLAHI Hamed (известен също като Mustafa Abdullahi), роден на 11.8.1960 г. в Иран. Паспорт: D9004878.

                  2.

                  AL-NASSER, Abdelkarim Hussein Mohamed, роден в Al Ihsa (Саудитска Арабия), гражданин на Саудитска Арабия.

                  3.

                  AL YACOUB, Ibrahim Salih Mohammed, роден на 16.10.1966 г. в Tarut (Саудитска Арабия), гражданин на Саудитска Арабия.

                  4.

                  ARBABSIAR Manssor (известен също като Mansour Arbabsiar), роден на 6.3.1955 г. или 15.3.1955 г. в Иран. Ирански и американски гражданин. Паспорт: C2002515 (Иран); Паспорт: 477845448 (САЩ). № на национален документ за самоличност: 07442833, срок на валидност: 15.3.2016 г. (свидетелство за управление на МПС от САЩ).

                  5.

                  BOUYERI, Mohammed (известен също като Abu ZUBAIR, като SOBIAR, като Abu ZOUBAIR), роден на 8.3.1978 г. в Амстердам (Нидерландия).

                  6.

                  EL HAJJ, Hassan Hassan, роден на 22.3.1988 г. в Zaghdraiya, Sidon, Ливан, канадски гражданин. Номер на паспорт: JX446643 (Канада).

                  7.

                  IZZ-AL-DIN, Hasan (известен също като GARBAYA, Ahmed, като SA-ID, като SALWWAN, Samir), Ливан, роден през 1963 г. в Ливан, гражданин на Ливан.

                  8.

                  MELIAD, Farah, роден на 5.11.1980 г. в Сидни (Австралия), австралийски гражданин. Номер на паспорт: M2719127 (Австралия).

                  9.

                  MOHAMMED, Khalid Shaikh (известен също като ALI, Salem, като BIN KHALID, Fahd Bin Adballah, като HENIN, Ashraf Refaat Nabith, като WADOOD, Khalid Adbul), роден на 14.4.1965 г. или на 1.3.1964 г. в Пакистан. Паспорт № 488555.

                  10.

                  ȘANLI, Dalokay (известен също като Sinan), роден на 13.10.1976 г. в Pülümür (Турция).

                  11.

                  SHAHLAI Abdul Reza (известен също като Abdol Reza Shala'i, като Abd-al Reza Shalai, като Abdorreza Shahlai, като Abdolreza Shahla'i, като Abdul-Reza Shahlaee, като Hajj Yusef, като Haji Yusif, като Hajji Yasir, като Hajji Yusif, като Yusuf Abu-al-Karkh), роден около 1957 г. в Иран. Адреси: 1) Kermanshah, Иран, 2) военна база Mehran, провинция Ilam, Иран.

                  12.

                  SHAKURI, Ali Gholam, роден около 1965 г. в Техеран, Иран.

                  13.

                  SOLEIMANI Qasem (известен също като Ghasem Soleymani, като Qasmi Sulayman, като Qasem Soleymani, като Qasem Solaimani, като Qasem Salimani, като Qasem Solemani, като Qasem Sulaimani, като Qasem Sulemani), роден на 11.3.1957 г. в Иран. Ирански гражданин. Паспорт: 008827 (ирански, дипломатически), издаден през 1999 г. Звание: генерал-майор.

            II.   ГРУПИ И ОБРАЗУВАНИЯ

                  1.

                  „Abu Nidal Organisation“ — „ANO“ (Организация „Абу Нидал“) (известна също като „Fatah Revolutionary Council“ („Революционен съвет на Фатах“), като „Arab Revolutionary Brigades“ („Арабски революционни бригади“), като „Black September“ („Черен септември“), като „Revolutionary Organisation of Socialist Muslims“ („Революционна организация на мюсюлманите социалисти“).

                  2.

                  „Al-Aqsa Martyrs' Brigade“ („Бригади на мъчениците от Ал-Акса“).

                  3.

                  „Al-Aqsa e.V.“ (Сдружение „Ал-Акса“).

                  4.

                  „Babbar Khalsa“ („Бабар Калса“).

                  5.

                  „Communist Party of the Philippines“ („Комунистическа партия на Филипините“), включително „New People's Army“ — „NPA“, Philippines („Нова народна армия — Филипини“).

                  6.

                  „Gama'a al-Islamiyya“ („Джамаа Ислямия“) (известна също като „Al-Gama'a al-Islamiyya“) („Ислямска общност“ — „IG“).

                  7.

                  „İslami Büyük Doğu Akıncılar Cephesi“ — „IBDA-C“ („Фронт на великите ислямски източни воини“).

                  8.

                  „Hamas“ („Хамас“), включително „Hamas-Izz al-Din al-Qassem“.

                  9.

                  „Hizballah Military Wing“ (Военно крило на ливанската „Хизбула“) (известно също като „Hezbollah Military Wing“, като „Hizbullah Military Wing“, като „Hizbollah Military Wing“, като „Hezballah Military Wing“, като „Hisbollah Military Wing“, като „Hizbu'llah Military Wing“, като „Hizb Allah Military Wing“, като „Jihad Council“, както и всички единици, които му докладват, включително Организацията за външна сигурност).

                  10.

                  „Hizbul Mujahideen“ — „HM“ („Муджахидини на Хизбула“).

                  11.

                  „Khalistan Zindabad Force“ — „KZF“ („Силата на Калистан Зиндабад“).

                  12.

                  „Kurdistan Workers' Party“ — „PKK“ („Кюрдска работническа партия“) (известна също като „KADEK“, като „KONGRA-GEL“).

                  13.

                  „Liberation Tigers of Tamil Eelam“ — „LTTE“ („Тигри за освобождение на Тамил Илам“).

                  14.

                  „Ejército de Liberación Nacional“ („Национална армия за освобождение“).

                  15.

                  „Palestinian Islamic Jihad“ — „PIJ“ („Палестински ислямски джихад“).

                  16.

                  „Popular Front for the Liberation of Palestine“ — „PFLP“ („Народен фронт за освобождение на Палестина“).

                  17.

                  „Popular Front for the Liberation of Palestine — General Command“ („Народен фронт за освобождение на Палестина — Главно командване“) (известен също като „PFLP — General Command“).

                  18.

                  „Devrimci Halk Kurtuluș Partisi-Cephesi“ — „DHKP/C“ (известна също като „Devrimci Sol“ („Революционна левица“), като „Dev Sol“) („Революционна армия/фронт/партия за народно освобождение“).

                  19.

                  „Sendero Luminoso“ — „SL“ („Сияйната пътека“).

                  20.

                  „Teyrbazen Azadiya Kurdistan“ — „TAK“ (известна също като „Kurdistan Freedom Falcons“ („Соколи за свободата на Кюрдистан“), като „Kurdistan Freedom Hawks“ („Ястреби за свободата на Кюрдистан“).


title: Регламент за изпълнение (ЕС) 2018/916 на Комисията от 27 юни 2018 година за изменение на Регламент за изпълнение (ЕС) № 181/2014 по отношение на някои разпоредби относно проверките, уведомленията и представянето на годишни доклади и относно измененията на програмата за малките острови в Егейско море

text:
                  28.6.2018

                  BG

                  Официален вестник на Европейския съюз

                  L 163/6

            РЕГЛАМЕНТ ЗА ИЗПЪЛНЕНИЕ (ЕС) 2018/916 НА КОМИСИЯТА
      от 27 юни 2018 година
      за изменение на Регламент за изпълнение (ЕС) № 181/2014 по отношение на някои разпоредби относно проверките, уведомленията и представянето на годишни доклади и относно измененията на програмата за малките острови в Егейско море
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 229/2013 на Европейския парламент и на Съвета от 13 март 2013 г. за определяне на специфични мерки в областта на селското стопанство по отношение на малките острови в Егейско море и за отмяна на Регламент (ЕО) № 1405/2006 на Съвета (1), и по-специално член 6, параграф 2, член 7, втората алинея, член 11, параграф 3 и член 13, параграф 1 от него,
      като има предвид, че:

                  (1)

                  Натрупаният опит при прилагането на Регламент за изпълнение (ЕС) № 181/2014 на Комисията (2) показа, че някои разпоредби, свързани с проверките, уведомленията и представянето на годишни доклади, е необходимо да бъдат уточнени и опростени.

                  (2)

                  В член 3 от Регламент за изпълнение (ЕС) № 181/2014 се определят разпоредбите по отношение на сертификатите за помощ и плащането във връзка с продукти, доставени от Съюза. Съгласно член 4, параграф 1 от Регламент за изпълнение (ЕС) 2016/1239 на Комисията (3) използването на Регистрационния и идентификационен номер на икономическите оператори („EORI номер“) при лицензиите за внос е задължително. Целесъобразно е да се предвиди същото изискване по отношение на сертификатите за помощ, попадащи в обхвата на член 3 от Регламент за изпълнение (ЕС) № 181/2014.

                  (3)

                  В член 13 от Регламент за изпълнение (ЕС) № 181/2014 се определят правилата за административните и физическите проверки по отношение на въвеждането, износа и експедицията на селскостопански продукти. Целесъобразно е да се отдели видът физически проверки при въвеждане от вида физически проверки при износ и експедиция. Формулировката на посочения член следва изрично да указва задължението да се прилага представителна извадка при извършването на проверки по отношение на операциите по износ и експедиция, предвидени в раздел 3 от посочения регламент.

                  (4)

                  В член 20 от Регламент за изпълнение (ЕС) № 181/2014 се предвиждат общите принципи за проверките по отношение на заявленията за помощ по мерките за подпомагане на местните селскостопански продукти. Като се имат предвид разнородността и различната степен на сложност на действията в рамките на мерките и за да се гарантира още по-голямо обхващане и представяне на всички области на разходите при формиране на извадката, е необходимо да се уточни, че компетентните органи трябва да извършват проверки на място на равнището на всяко действие чрез формиране на извадка от най-малко 5 % от заявленията за помощ. Освен това извадката следва да представлява най-малко 5 % от сумите, обхванати от помощта за всяко действие.

                  (5)

                  В член 22 от Регламент за изпълнение (ЕС) № 181/2014 се предвиждат правилата за подбор на заявителите за помощ, които да бъдат проверявани на място. Тъй като на малките острови в Егейско море може да има малък брой заявители, Гърция следва да има възможност да избира само един заявител.

                  (6)

                  Съгласно член 30, параграф 1 от Регламент за изпълнение (ЕС) № 181/2014 се изисква някои данни, отнасящи се до баланса по специфичния режим на снабдяване, да бъдат съобщавани в края на всяко тримесечие на годината. Тази периодичност представлява тежест; счита се за достатъчно уведомяването да се извършва само веднъж годишно.

                  (7)

                  В член 31 от Регламент за изпълнение (ЕС) № 181/2014 се посочват елементите, които трябва да бъдат включени в годишния доклад за изпълнението на мерките. В своя доклад от 15 декември 2016 г. (4) Комисията стигна до заключението, че съдържанието на годишния доклад следва да бъде изяснено и опростено, за да се улесни процесът на докладване. Тъй като по тази причина е целесъобразно да се изменят задълженията за докладване и да се даде нова структура на годишния доклад, съответните подробности следва да бъдат посочени в ново приложение към Регламент за изпълнение (ЕС) № 181/2014.

                  (8)

                  В член 32 от Регламент за изпълнение (ЕС) № 181/2014 се посочват процедурите за изменение на програмата. С оглед на натрупания при прилагането му опит е необходимо да бъдат опростени тези процедури, за да се осигури по-гъвкаво и по-плавно приспособяване към реалните условия, свързани с режима на снабдяване, и местните условия в селското стопанство. Поради това е целесъобразно да се изисква измененията, които попадат в обхвата на член 32, параграфи 1 и 2 от посочения регламент, да се представят едновременно в срок до 31 юли.

                  (9)

                  По принцип за измененията на програмата не е необходимо официално одобрение от Комисията. Целесъобразно е да се преработи формулировката на член 32, параграф 1 от Регламент за изпълнение (ЕС) № 181/2014, за да бъде по-изрично изразен този принцип.

                  (10)

                  За „съществените“ изменения на програмата, попадащи в обхвата на член 32, параграф 2 от Регламент за изпълнение (ЕС) № 181/2014 обаче, е необходимо официално одобрение от Комисията. Въз основа на опита с тази процедура е необходимо срокът за одобряване да се удължи на пет месеца след уведомяването на изменението. Освен това, за да се опрости процедурата, официалното одобрение от Комисията следва да бъде ограничено до първия случай, който понастоящем е обхванат от тази разпоредба.

                  (11)

                  Член 32, параграф 3 от Регламент за изпълнение (ЕС) № 181/2014 се отнася до „несъществените“ изменения. С цел да се улесни процедурата за финансови корекции в държавата членка, срокът за съобщаване на корекциите в размер до 20 % от разпределените финансови средства следва да бъде удължен до 31 май.

                  (12)

                  И накрая, следва да се опрости определението за „мярка“ в член 32, параграф 5, буква а) от Регламент за изпълнение (ЕС) № 181/2014.

                  (13)

                  Няколко регламента на Комисията бяха отменени и заменени с делегирани регламенти и регламенти за изпълнение. С оглед на яснотата и правната сигурност е целесъобразно да се актуализират позоваванията на тези регламенти. По-специално що се отнася до системата за лицензии за внос и износ, позоваванията на Регламент (ЕО) № 376/2008 на Комисията (5) следва да се заменят с позовавания на Делегиран регламент (ЕС) 2016/1237 на Комисията (6) и Регламент за изпълнение (ЕС) 2016/1239 на Комисията.

                  (14)

                  По отношение на уведомленията до Комисията позоваванията на Регламент (ЕО) № 792/2009 на Комисията (7) следва да се заменят с позовавания на Делегиран регламент (ЕС) 2017/1183 на Комисията (8) и Регламент за изпълнение (ЕС) 2017/1185 на Комисията (9).

                  (15)

                  По отношение на правилата, основаващи се на Регламент (ЕС) № 1306/2013 на Европейския парламент и на Съвета (10), позоваванията на Регламент (ЕО) № 1122/2009 на Комисията (11) следва да се заменят с позовавания на Делегиран регламент (ЕС) № 640/2014 на Комисията (12) и Регламент за изпълнение (ЕС) № 809/2014 на Комисията (13).

                  (16)

                  Поради това Регламент за изпълнение (ЕС) № 181/2014 следва да бъде съответно изменен.

                  (17)

                  Мерките, предвидени в настоящия регламент, са в съответствие със становището на Комитета за директните плащания,

            ПРИЕ НАСТОЯЩИЯ РЕГЛАМЕНТ:
      Член 1
      Регламент за изпълнение (ЕС) № 181/2014 се изменя, както следва:

                  (1)

                  В член 3 параграф 2 се заменя със следното:
                  „2.   Сертификатите за помощ се изготвят въз основа на образеца на лицензия за внос, поместен в приложение I към Регламент за изпълнение (ЕС) 2016/1239 на Комисията (*1).
                  Член 4 от Делегиран регламент (ЕС) 2016/1237 на Комисията (*2) и членове 2 и 3, член 4, параграф 1 и членове 5, 7 и 13—16 от Регламент за изпълнение (ЕС) 2016/1239 се прилагат mutatis mutandis, без да се засяга настоящият регламент.
                  Допустимото отклонение в посока надолу, предвидено в член 5, параграф 4 от Делегиран регламент (ЕС) 2016/1237 и член 8, параграф 1 от Регламент за изпълнение (ЕС) 2016/1239, се прилага mutatis mutandis.

                     (*1)  Регламент за изпълнение (ЕС) 2016/1239 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на системата за лицензии за внос и износ (ОВ L 206, 30.7.2016 г., стр. 44)."

                     (*2)  Делегиран регламент (ЕС) 2016/1237 на Комисията от 18 май 2016 г. за допълнение на Регламент (ЕС) № 1308/2013 на Европейския парламент и на Съвета по отношение на правилата за прилагане на системата на лицензии за внос и износ и за допълнение на Регламент (ЕС) № 1306/2013 на Европейския парламент и на Съвета по отношение на правилата за освобождаване и задържане на обезпечения, внесени във връзка с тези лицензии, и за изменение на регламенти (ЕО) № 2535/2001, (ЕО) № 1342/2003, (ЕО) № 2336/2003, (ЕО) № 951/2006, (ЕО) № 341/2007 и (ЕО) № 382/2008 на Комисията и за отмяна на регламенти (ЕО) № 2390/98, (ЕО) № 1345/2005, (ЕО) № 376/2008 и (ЕО) № 507/2008 на Комисията (ОВ L 206, 30.7.2016 г., стр. 1).“;"

                  (2)

                  В член 10 третата алинея се заменя със следното:
                  „Уведомлението, посочено в настоящия член, се извършва в съответствие с Делегиран регламент (ЕС) 2017/1183 на Комисията (*3) и Регламент за изпълнение (ЕС) 2017/1185 на Комисията (*4).

                     (*3)  Делегиран регламент (ЕС) 2017/1183 на Комисията от 20 април 2017 г. за допълване на регламенти (ЕС) № 1307/2013 и (ЕС) № 1308/2013 на Европейския парламент и на Съвета по отношение на уведомленията до Комисията относно информация и документи (ОВ L 171, 4.7.2017 г., стр. 100)."

                     (*4)  Регламент за изпълнение (ЕС) 2017/1185 на Комисията от 20 април 2017 г. за определяне на правила за прилагане на регламенти (ЕС) № 1307/2013 и (ЕС) № 1308/2013 на Европейския парламент и на Съвета по отношение на уведомленията до Комисията относно информация и документи и за изменение и отмяна на няколко регламента на Комисията (ОВ L 171, 4.7.2017 г., стр. 113).“;"

                  (3)

                  В член 13 параграф 2 се заменя със следното:
                  „2.   Физическите проверки, осъществявани в малките острови в Егейско море при въвеждане на селскостопански продукти, включват представителна извадка, възлизаща на поне 5 % от сертификатите, представени в съответствие с член 7.
                  Физическите проверки, осъществявани в малките острови в Егейско море при износ или експедиция, предвидени в раздел 3, включват представителна извадка, възлизаща на поне 5 % от операциите, въз основа на профилите на риска, определени от Гърция.
                  По отношение на тези физически проверки се прилага mutatis mutandis Регламент (ЕО) № 1276/2008 на Комисията (*5).
                  Освен това в особени случаи Комисията може да изиска физическите проверки да обхващат други проценти.

                     (*5)  Регламент (ЕО) № 1276/2008 на Комисията от 17 декември 2008 г. относно контрола чрез физически проверки върху износа на селскостопански продукти, за които са отпуснати възстановявания или други суми (ОВ L 339, 18.12.2008 г., стр. 53).“;"

                  (4)

                  В член 20 третата алинея се заменя със следното:
                  „Въз основа на анализ на риска в съответствие с член 22, параграф 1 от настоящия регламент компетентните органи извършват проверки на място върху извадка, по отношение на всяко действие, от най-малко 5 % от заявленията за помощ. Освен това извадката представлява най-малко 5 % от сумите, които се покриват от помощта за всяко действие.“;

                  (5)

                  В член 22, параграф 1, втора алинея се добавя следното изречение:
                  „Когато минималният брой заявители на помощ, които следва да бъдат подложени на проверки на място, е по-малък от 12, Гърция избира на случаен принцип поне един заявител.“;

                  (6)

                  Членове 26 и 27 се заменят със следното:
                  „Член 26
                  Възстановяване на недължими плащания и санкции
                  1.   В случай на недължимо плащане се прилага mutatis mutandis член 7 от Регламент за изпълнение (ЕС) № 809/2014 на Комисията (*6).
                  2.   Когато недължимото плащане е извършено в резултат на невярна декларация, документи с невярно съдържание или груба небрежност от страна на заявителя на помощта, се налага санкция, равна на недължимо платената сума, заедно с лихва, изчислена в съответствие с член 7, параграф 2 от Регламент за изпълнение (ЕС) № 809/2014.
                  Член 27
                  Непреодолима сила и извънредни обстоятелства
                  В случаите на непреодолима сила или извънредни обстоятелства по смисъла на член 2, параграф 2 от Регламент (ЕС) № 1306/2013 се прилага mutatis mutandis член 4 от Делегиран регламент (ЕС) № 640/2014 на Комисията (*7).

                     (*6)  Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ L 227, 31.7.2014 г., стр. 69)."

                     (*7)  Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ L 181, 20.6.2014 г., стр. 48).“;"

                  (7)

                  Член 30 се изменя, както следва:

                              а)

                              параграф 1 се изменя, както следва:

                                          i)

                                          в първата алинея уводното изречение се заменя със следното:
                                          „1.   По отношение на специфичния режим на снабдяване компетентните органи уведомяват Комисията не по-късно от 31 май всяка година за следните данни, свързани с извършените през предходната година операции по отношение на баланса за снабдяване за референтната календарна година, с разпределение по продукти и кодове по КН и, където е приложимо, по отделни местоназначения:“;

                                          ii)

                                          във втората алинея второто изречение се заличава;

                              б)

                              параграфи 3 и 4 се заменят със следното:
                              „3.   Уведомленията, посочени в настоящия член, се извършват в съответствие с Делегиран регламент (ЕС) 2017/1183 и Регламент за изпълнение (ЕС) 2017/1185.
                              4.   Уведомленията, посочени в член 20, параграф 1 от Регламент (ЕС) № 229/2013, също се извършват в съответствие с Делегиран регламент (ЕС) 2017/1183 и Регламент за изпълнение (ЕС) 2017/1185.“;

                  (8)

                  Член 31 се заменя със следното:
                  „Член 31
                  Годишен доклад
                  1.   Структурата и съдържанието на годишния доклад, посочен в член 20, параграф 2 от Регламент (ЕС) № 229/2013, са съгласно посоченото в приложение III към настоящия регламент.
                  2.   Докладът, посочен в параграф 1, се представя на Комисията в съответствие с Делегиран регламент (ЕС) 2017/1183 и Регламент за изпълнение (ЕС) 2017/1185.“;

                  (9)

                  Член 32 се изменя, както следва:

                              а)

                              параграфи 1 и 2 се заменят със следното:
                              „1.   Освен в случаите на непреодолима сила или извънредни обстоятелства, измененията на програмата за подкрепа, посочена в глава II от Регламент (ЕС) № 229/2013, се представят на Комисията веднъж на календарна година. Измененията се изпращат на Комисията не по-късно от 31 юли на годината, предхождаща прилагането им. Измененията надлежно се обосновават, като се посочва по-специално следната информация:

                                          а)

                                          причините за евентуални проблеми при изпълнението, обосноваващи изменението на програмата;

                                          б)

                                          очакваните ефекти от изменението;

                                          в)

                                          последиците по отношение на финансирането и условията за допустимост.

                                    Комисията информира Гърция, ако смята, че измененията не са в съответствие със законодателството на Съюза, по-специално с член 4 от Регламент (ЕС) № 229/2013, без да се засягат членове 51 и 52 от Регламент (ЕС) № 1306/2013.
                              Измененията се прилагат от 1 януари на годината, следваща годината, в която са били съобщени. Ако се смята за необходимо по-ранното им прилагане, измененията могат да се прилагат по-рано, при условие че Комисията не възразява.
                              2.   Чрез дерогация от параграф 1, Комисията оценява поотделно предложените от Гърция изменения, състоящи се във въвеждане в общата програма на нови групи продукти, които да бъдат подпомагани в рамките на специфичния режим на снабдяване, или на нови мерки в подкрепа на местното селскостопанско производство. Комисията взема решение за тяхното одобрение най-късно до пет месеца след представянето им в съответствие с процедурата, посочена в член 22, параграф 2 от Регламент (ЕС) № 229/2013:
                              Одобрените по този начин изменения се прилагат от 1 януари на годината, следваща годината, през която е направено предложението за изменение, или от изрично посочената в решението за одобрение дата.“;

                              б)

                              в параграф 3 буква б) се заменя със следното:

                                          „б)

                                          по отношение на всички мерки — корекции в размер до 20 % от финансовите средства, разпределени за всяка отделна мярка, без да се засягат финансовите тавани, предвидени в член 18 от Регламент (ЕС) № 229/2013, при условие че тези корекции са съобщени не по-късно от 31 май на годината, следваща календарната година, за която се отнася изменението на размера на разпределените финансови средства;“;

                              в)

                              в параграф 5 буква а) се заменя със следното:

                                          „а)

                                          „мярка“ означава групирането на действия, необходими за постигане на една или повече цели на програмата, представляващо ред, за който са определени финансови средства във финансовата таблица, посочена в член 5, буква а) от Регламент (ЕС) № 229/2013;“;

                              г)

                              параграф 6 се заменя със следното:
                              „6.   Уведомленията, посочени в настоящия член, се извършват в съответствие с Делегиран регламент (ЕС) 2017/1183 и Регламент за изпълнение (ЕС) 2017/1185.“;

                  (10)

                  Добавя се приложение III, чийто текст се съдържа в приложението към настоящия регламент.

            Член 2
      Настоящият регламент влиза в сила на третия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 27 юни 2018 година.

               За Комисията

               Председател

            Jean-Claude JUNCKER

         (1)  ОВ L 78, 20.3.2013 г., стр. 41.

         (2)  Регламент за изпълнение (ЕС) № 181/2014 на Комисията от 20 февруари 2014 г. за определяне на правила за прилагането на Регламент (ЕС) № 229/2013 на Европейския парламент и на Съвета за определяне на специфични мерки в областта на селското стопанство по отношение на малките острови в Егейско море (ОВ L 63, 4.3.2014 г., стр. 53).

         (3)  Регламент за изпълнение (ЕС) 2016/1239 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на системата за лицензии за внос и износ (ОВ L 206, 30.7.2016 г., стр. 44).

         (4)  Доклад на Комисията до Европейския парламент и Съвета за изпълнението на схемата от специфични мерки в областта на селското стопанство по отношение на малките острови в Егейско море (МОЕМ) (COM(2016)796 final).

         (5)  Регламент (ЕО) № 376/2008 на Комисията от 23 април 2008 г. за определяне на общи подробни правила за прилагане на режима на лицензии за внос и износ и сертификати за предварително фиксиране за селскостопанските продукти (ОВ L 114, 26.4.2008 г., стр. 3).

         (6)  Делегиран регламент (ЕС) 2016/1237 на Комисията от 18 май 2016 г. за допълнение на Регламент (ЕС) № 1308/2013 на Европейския парламент и на Съвета по отношение на правилата за прилагане на системата на лицензии за внос и износ и за допълнение на Регламент (ЕС) № 1306/2013 на Европейския парламент и на Съвета по отношение на правилата за освобождаване и задържане на обезпечения, внесени във връзка с тези лицензии, и за изменение на регламенти (ЕО) № 2535/2001, (ЕО) № 1342/2003, (ЕО) № 2336/2003, (ЕО) № 951/2006, (ЕО) № 341/2007 и (ЕО) № 382/2008 на Комисията и за отмяна на регламенти (ЕО) № 2390/98, (ЕО) № 1345/2005, (ЕО) № 376/2008 и (ЕО) № 507/2008 на Комисията (ОВ L 206, 30.7.2016 г., стр. 1).

         (7)  Регламент (ЕО) № 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (ОВ L 228, 1.9.2009 г., стр. 3).

         (8)  Делегиран регламент (ЕС) 2017/1183 на Комисията от 20 април 2017 г. за допълване на регламенти (ЕС) № 1307/2013 и (ЕС) № 1308/2013 на Европейския парламент и на Съвета по отношение на уведомленията до Комисията относно информация и документи (ОВ L 171, 4.7.2017 г., стр. 100).

         (9)  Регламент за изпълнение (ЕС) 2017/1185 на Комисията от 20 април 2017 г. за определяне на правила за прилагане на регламенти (ЕС) № 1307/2013 и (ЕС) № 1308/2013 на Европейския парламент и на Съвета по отношение на уведомленията до Комисията относно информация и документи и за изменение и отмяна на няколко регламента на Комисията (ОВ L 171, 4.7.2017 г., стр. 113).

         (10)  Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 20.12.2013 г., стр. 549).

         (11)  Регламент (ЕО) № 1122/2009 на Комисията от 30 ноември 2009 г. за определяне на подробни правила за прилагане на Регламент ЕО) № 73/2009 на Съвета относно кръстосано спазване, модулация и интегрираната система за администриране и контрол по схемите за директно подпомагане на земеделски производители, предвидени за посочения регламент, както и за прилагане на Регламент (ЕО) № 1234/2007 на Съвета относно кръстосано спазване по предвидената схема за подпомагане на лозаро-винарския сектор (ОВ L 316, 2.12.2009 г., стр. 65).

         (12)  Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ L 181, 20.6.2014 г., стр. 48).

         (13)  Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ L 227, 31.7.2014 г., стр. 69).

         ПРИЛОЖЕНИЕ
         „
               ПРИЛОЖЕНИЕ III

                  Структура и съдържание на годишния доклад, посочен в член 31

               Структурата и съдържанието на доклада за предходната година са, както следва:
               1.   ОБЩ КОНТЕКСТ ПРЕЗ ПРЕДХОДНАТА ГОДИНА
               1.1.   Социално-икономически контекст.
               1.2.   Състояние на селското стопанство и неговото развитие.
               2.   ФИЗИЧЕСКО И ФИНАНСОВО ИЗПЪЛНЕНИЕ НА МЕРКИТЕ И ДЕЙСТВИЯТА
               2.1.   Обща таблица с финансови данни относно подпомагането на местното производство и относно специфичния режим на снабдяване, включително първоначалното разпределение за всяка мярка и действие, както и действителните разходи и, ако е приложимо, всяка държавна помощ, предоставена в съответствие с член 17 от Регламент (ЕС) № 229/2013.
               2.2.   Изчерпателно описание на физическото и финансовото изпълнение на всяка мярка и действие, включително техническата помощ, включени в програмата:

                           а)

                           за специфичния режим на снабдяване — данни и анализ на годишния баланс за снабдяване на малките острови в Егейско море;

                           б)

                           за подпомагането на местното производство — данни и анализ на физическото и финансовото изпълнение на всяка мярка и действие, включени в програмата, в това число данни като брой на бенефициерите, брой на животните, обхванати от плащането, допустима площ и/или брой на засегнатите стопанства. При необходимост данните трябва да се придружават от представяне и анализ на сектора, за който се отнася мярката.

                     3.   ИЗПЪЛНЕНИЕ НА ПРОГРАМАТА ПРЕЗ ПРЕДХОДНАТА ГОДИНА
               3.1.   Напредък на мерките и действията към постигане на специфичните цели и приоритетите на програмата и общите цели, посочени в член 2 от Регламент (ЕС) № 229/2013:

                           а)

                           развитие и анализ на националните показатели, определящи количествено специфичните цели на програмата, и оценка на степента, в която са постигнати специфичните цели, определени за всяка от съдържащите се в програмата мерки;

                           б)

                           за специфичния режим на снабдяване — информация относно начина, по който е била прехвърлена предоставената полза, както и взетите мерки и извършените проверки, за да се гарантира, че ползата е била прехвърлена в съответствие с член 4 от настоящия регламент;

                           в)

                           за специфичния режим на снабдяване — анализ на пропорционалността на помощта по отношение на допълнителните разходи за транспорт до малките острови в Егейско море, а при продуктите, предназначени за преработка и производствени ресурси за селското стопанство — допълнителните разходи поради островния характер и отдалеченото местоположение;

                           г)

                           годишни данни относно общите показатели за изпълнение, посочени в член 29 от настоящия регламент, и техния анализ по-специално по отношение на постигането на общите цели, посочени в член 2 от Регламент (ЕС) № 229/2013.

                     3.2.   Заключения от анализите относно уместността на стратегията на мерките и евентуалното ѝ подобряване, за да бъдат постигнати целите на програмата.
               4.   УПРАВЛЕНИЕ НА ПРОГРАМАТА
               4.1.   Кратка справка за всички основни проблеми, възникнали при управлението и изпълнението на мерките през съответната година.
               4.2.   Статистически данни за извършените от компетентните органи проверки и евентуално приложените санкции. Допълнителна информация, която би могла да е полезна за разбиране на представените данни.
               5.   ИЗМЕНЕНИЯ
               Кратко обобщение на всички изменения на програмата, представени през съответната година, и тяхната обосновка.
            “


title: Регламент за изпълнение (ЕС) 2018/917 на Комисията от 27 юни 2018 година за изменение на Регламент за изпълнение (ЕС) № 540/2011 по отношение на удължаването на срока за одобренията на активните вещества алфа-циперметрин, бефлубутамид, беналаксил, бентиаваликарб, бифеназат, боскалид, бромоксинил, каптан, карвон, хлорпрофам, циазофамид, десмедифам, диметоат, диметоморф, дикват, етефон, етопрофос, етоксазол, фамоксадон, фенамидон, фенамифос, флумиоксазин, флуоксастробин, фолпет, форамсулфурон, форметанат, Gliocladium catenulatum, щам: J1446, изоксафлутол, металаксил-m, мeтиокарб, метоксифенозид, метрибузин, милбемектин, оксасулфурон, Paecilomyces lilacinus, щам 251, фенмедифам, фосмет, пиримифос-метил, пропамокарб, протиоконазол, пиметрозин и s-метолахлор (Текст от значение за ЕИП.)

text:
               28.6.2018

               BG

               Официален вестник на Европейския съюз

               L 163/13

         РЕГЛАМЕНТ ЗА ИЗПЪЛНЕНИЕ (ЕС) 2018/917 НА КОМИСИЯТА
   от 27 юни 2018 година
   за изменение на Регламент за изпълнение (ЕС) № 540/2011 по отношение на удължаването на срока за одобренията на активните вещества алфа-циперметрин, бефлубутамид, беналаксил, бентиаваликарб, бифеназат, боскалид, бромоксинил, каптан, карвон, хлорпрофам, циазофамид, десмедифам, диметоат, диметоморф, дикват, етефон, етопрофос, етоксазол, фамоксадон, фенамидон, фенамифос, флумиоксазин, флуоксастробин, фолпет, форамсулфурон, форметанат, Gliocladium catenulatum, щам: J1446, изоксафлутол, металаксил-m, мeтиокарб, метоксифенозид, метрибузин, милбемектин, оксасулфурон, Paecilomyces lilacinus, щам 251, фенмедифам, фосмет, пиримифос-метил, пропамокарб, протиоконазол, пиметрозин и s-метолахлор
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първата алинея от него,
   като има предвид, че:

               (1)

               В част А от приложението към Регламент за изпълнение (ЕС) № 540/2011 на Комисията (2) са посочени активните вещества, които се считат за одобрени съгласно Регламент (ЕО) № 1107/2009.

               (2)

               С Регламент за изпълнение (ЕС) 2017/841 на Комисията (3) беше удължен срокът на одобренията на активните вещества дикват, фамоксадон, флумиоксазин, металаксил-m и пиметрозин. Срокът на одобренията на посочените вещества ще изтече на 30 юни 2018 г. В съответствие с член 4 от Регламент (ЕС) № 1141/2010 на Комисията (4) бяха подадени заявления за подновяване на включването на тези вещества в приложение I към Директива 91/414/ЕИО на Съвета (5).

               (3)

               Срокът на одобренията на активните вещества алфа-циперметрин, беналаксил, бифеназат, бромоксинил, хлорпрофам, циазофамид, десмедифам, етоксазол, фенамидон, форамсулфурон, Gliocladium catenulatum, щам: J1446, изоксафлутол, метоксифенозид, милбемектин, оксасулфурон, фенмедифам и s-метолахлор бе последно удължен с Регламент за изпълнение (ЕС) 2017/841. Срокът на одобренията на посочените вещества ще изтече на 31 юли 2018 г.

               (4)

               Срокът на одобренията на активните вещества бефлубутамид, каптан, диметоат, диметоморф, етопрофос, фолпет, форметанат, мeтиокарб, метрибузин, фосмет, пиримифос-метил и пропамокарб бе удължен с Регламент за изпълнение (ЕС) 2015/404 на Комисията (6). Срокът на одобренията на посочените вещества ще изтече на 31 юли 2018 г.

               (5)

               Срокът на одобренията на активните вещества етефон и фенамифос бе удължен с Регламент за изпълнение (ЕС) 2015/415 на Комисията (7). Срокът на одобренията на посочените вещества ще изтече на 31 юли 2018 г.

               (6)

               Срокът на одобренията на активните вещества бентиаваликарб, боскалид, карвон, флуоксастробин, Paecilomyces lilacinus, щам 251 и протиоконазол ще изтече на 31 юли 2018 г.

               (7)

               Заявленията за подновяване на одобрението на веществата, посочени в съображения 3—5, бяха подадени в съответствие с Регламент за изпълнение (ЕС) № 844/2012 на Комисията (8).

               (8)

               Поради факта, че оценката на веществата е била забавена по независещи от заявителите причини, е възможно срокът на одобренията на посочените активни вещества да изтече, преди да е взето решение за тяхното подновяване. Поради това е необходимо срокът на техните одобрения да бъде удължен.

               (9)

               За целите на член 17, първа алинея от Регламент (ЕО) № 1107/2009 в случаите, в които Комисията приема регламент, с който не се подновява одобрението на дадено активно вещество, посочено в приложението към настоящия регламент, тъй като не са изпълнени критериите за одобрение, Комисията посочва като дата на изтичане на срока по-късната от двете дати — датата, определена преди влизането в сила на настоящия регламент, или датата на влизане в сила на регламента, с който не се подновява одобрението на активното вещество. По отношение на случаите, в които се приема регламент, с който се подновява одобрението на дадено активно вещество, посочено в приложението към настоящия регламент, Комисията се стреми да определи, по целесъобразност според обстоятелствата, най-ранната възможна дата на прилагане.

               (10)

               Като се има предвид, че срокът на някои от одобренията на активните вещества изтича на 30 юни 2018 г., настоящият регламент следва да влезе в сила възможно най-скоро.

               (11)

               Поради това Регламент за изпълнение (ЕС) № 540/2011 следва да бъде съответно изменен.

               (12)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 юни 2018 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      (3)  Регламент за изпълнение (ЕС) 2017/841 на Комисията от 17 май 2017 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества алфа-циперметрин, Ampelomyces quisqualis, щам: aq 10, беналаксил, бентазон, бифеназат, бромоксинил, карфентразон-етил, хлорпрофам, циазофамид, десмедифам, дикват, DPX KE 459 (флупирсулфурон-метил), етоксазол, фамоксадон, фенамидон, флумиоксазин, форамсулфурон, Gliocladium catenulatum, щам: j1446, имазамокс, изоксафлутол, ламинарин, металаксил-m, метоксифенозид, милбемектин, оксасулфурон, пендиметалин, фенмедифам, пиметрозин, s-метолахлор и трифлоксистробин (ОВ L 125, 18.5.2017 г., стр. 12).

      (4)  Регламент (ЕС) № 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).

      (5)  Директива 91/414/ЕО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (6)  Регламент за изпълнение (ЕС) 2015/404 на Комисията от 11 март 2015 г. за изменение на Регламент за изпълнение (ЕС) № 540/2011 с оглед удължаване на срока на одобренията на активните вещества бефлубутамид, каптан, диметоат, диметоморф, етопрофос, фипронил, фолпет, форметанат, глюфозинат, метиокарб, метрибузин, фосмет, пиримифос-метил и пропамокарб (ОВ L 67, 12.3.2015 г., стр. 6).

      (7)  Регламент за изпълнение (ЕС) 2015/415 на Комисията от 12 март 2015 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества етефон и фенамифос (ОВ L 68, 13.3.2015 г., стр. 28).

      (8)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).

      ПРИЛОЖЕНИЕ
      Част А от приложението към Регламент за изпълнение (ЕС) № 540/2011 се изменя, както следва:

                  1)

                  в шестата колона — „Изтичане срока на одобрението“, на ред 15 — „Дикват“, датата се заменя с „30 юни 2019 г.“;

                  2)

                  в шестата колона — „Изтичане срока на одобрението“, на ред 23 — „Пиметрозин“, датата се заменя с „30 юни 2019 г.“;

                  3)

                  в шестата колона — „Изтичане срока на одобрението“, на ред 35 — „Фамоксадон“, датата се заменя с „30 юни 2019 г.“;

                  4)

                  в шестата колона — „Изтичане срока на одобрението“, на ред 37 — „Металаксил-М“, датата се заменя с „30 юни 2019 г.“;

                  5)

                  в шестата колона — „Изтичане срока на одобрението“, на ред 39 — „Флумиоксазин“, датата се заменя с „30 юни 2019 г.“;

                  6)

                  в шестата колона — „Изтичане срока на одобрението“, на ред 42 — „Оксасулфурон“, датата се заменя с „31 юли 2019 г.“;

                  7)

                  в шестата колона — „Изтичане срока на одобрението“, на ред 44 — „Форамсулфурон“, датата се заменя с „31 юли 2019 г.“;

                  8)

                  в шестата колона — „Изтичане срока на одобрението“, на ред 46 — „Циазофамид“, датата се заменя с „31 юли 2019 г.“;

                  9)

                  в шестата колона — „Изтичане срока на одобрението“, на ред 62 — „Фенамидон“, датата се заменя с „31 юли 2019 г.“;

                  10)

                  в шестата колона — „Изтичане срока на одобрението“, на ред 63 — „Изоксафлутол“, датата се заменя с „31 юли 2019 г.“;

                  11)

                  в шестата колона — „Изтичане срока на одобрението“, на ред 78 — „Хлорпрофам“, датата се заменя с „31 юли 2019 г.“;

                  12)

                  в шестата колона — „Изтичане срока на одобрението“, на ред 83 — „Алфа-циперметрин“, датата се заменя с „31 юли 2019 г.“;

                  13)

                  в шестата колона — „Изтичане срока на одобрението“, на ред 84 — „Беналаксил“, датата се заменя с „31 юли 2019 г.“;

                  14)

                  в шестата колона — „Изтичане срока на одобрението“, на ред 85 — „Бромоксинил“, датата се заменя с „31 юли 2019 г.“;

                  15)

                  в шестата колона — „Изтичане срока на одобрението“, на ред 86 — „Десмедифам“, датата се заменя с „31 юли 2019 г.“;

                  16)

                  в шестата колона — „Изтичане срока на одобрението“, на ред 88 — „Фенмедифам“, датата се заменя с „31 юли 2019 г.“;

                  17)

                  в шестата колона — „Изтичане срока на одобрението“, на ред 96 — „Метоксифенозид“, датата се заменя с „31 юли 2019 г.“;

                  18)

                  в шестата колона — „Изтичане срока на одобрението“, на ред 97 — „S-метолахлор“, датата се заменя с „31 юли 2019 г.“;

                  19)

                  в шестата колона — „Изтичане срока на одобрението“, на ред 98 — Gliocladium catenulatum, щам: J1446, датата се заменя с „31 юли 2019 г.“;

                  20)

                  в шестата колона — „Изтичане срока на одобрението“, на ред 99 — „Етоксазол“, датата се заменя с „31 юли 2019 г.“;

                  21)

                  в шестата колона — „Изтичане срока на одобрението“, на ред 109 — „Бифеназат“, датата се заменя с „31 юли 2019 г.“;

                  22)

                  в шестата колона — „Изтичане срока на одобрението“, на ред 110 — „Милбемектин“, датата се заменя с „31 юли 2019 г.“

                  23)

                  в шестата колона — „Изтичане срока на одобрението“, на ред 141 — „Фенамифос“, датата се заменя с „31 юли 2019 г.“;

                  24)

                  в шестата колона — „Изтичане срока на одобрението“, на ред 142 — „Етефон“, датата се заменя с „31 юли 2019 г.“;

                  25)

                  в шестата колона — „Изтичане срока на одобрението“, на ред 145 — „Каптан“, датата се заменя с „31 юли 2019 г.“;

                  26)

                  в шестата колона — „Изтичане срока на одобрението“, на ред 146 — „Фолпет“, датата се заменя с „31 юли 2019 г.“;

                  27)

                  в шестата колона — „Изтичане срока на одобрението“, на ред 147 — „Форметанат“, датата се заменя с „31 юли 2019 г.“;

                  28)

                  в шестата колона — „Изтичане срока на одобрението“, на ред 148 — „Мeтиокарб“, датата се заменя с „31 юли 2019 г.“;

                  29)

                  в шестата колона — „Изтичане срока на одобрението“, на ред 149 — „Диметоат“, датата се заменя с „31 юли 2019 г.“;

                  30)

                  в шестата колона — „Изтичане срока на одобрението“, на ред 150 — „Диметоморф“, датата се заменя с „31 юли 2019 г.“;

                  31)

                  в шестата колона — „Изтичане срока на одобрението“, на ред 152 — „Метрибузин“, датата се заменя с „31 юли 2019 г.“;

                  32)

                  в шестата колона — „Изтичане срока на одобрението“, на ред 153 — „Фосмет“, датата се заменя с „31 юли 2019 г.“;

                  33)

                  в шестата колона — „Изтичане срока на одобрението“, на ред 154 — „Пропамокарб“, датата се заменя с „31 юли 2019 г.“;

                  34)

                  в шестата колона — „Изтичане срока на одобрението“, на ред 155 — „Етопрофос“, датата се заменя с „31 юли 2019 г.“;

                  35)

                  в шестата колона — „Изтичане срока на одобрението“, на ред 156 — „Пиримифос-метил“, датата се заменя с „31 юли 2019 г.“;

                  36)

                  в шестата колона — „Изтичане срока на одобрението“, на ред 158 — „Бефлубутамид“, датата се заменя с „31 юли 2019 г.“;

                  37)

                  в шестата колона — „Изтичане срока на одобрението“, на ред 163 — „Бентиаваликарб“, датата се заменя с „31 юли 2019 г.“;

                  38)

                  в шестата колона — „Изтичане срока на одобрението“, на ред 164 — „Боскалид“, датата се заменя с „31 юли 2019 г.“;

                  39)

                  в шестата колона — „Изтичане срока на одобрението“, на ред 165 — „Карвон“, датата се заменя с „31 юли 2019 г.“;

                  40)

                  в шестата колона — „Изтичане срока на одобрението“, на ред 166 — „Флуоксастробин“, датата се заменя с „31 юли 2019 г.“;

                  41)

                  в шестата колона — „Изтичане срока на одобрението“, на ред 167 — „Paecilomyces lilacinus, щам 251“, датата се заменя с „31 юли 2019 г.“;

                  42)

                  в шестата колона — „Изтичане срока на одобрението“, на ред 168 — „Протиоконазол“, датата се заменя с „31 юли 2019 г.“